Pasiūlymas Tarybos reglamentas iš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai /* KOM/2009/0038 galutinis - CNS 2009/0011 */





[pic] | EUROPOS BENDRIJŲ KOMISIJA | Briuselis, 28.1.2009 KOM(2009) 38 galutinis 2009/0011 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai Pasiūlymas TARYBOS SPRENDIMAS iš dalies keičiantis Sprendimą 2006/493/EB, nustatantį Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą AIŠKINAMASIS MEMORANDUMAS 2008 m. gruodžio 11 ir 12 d. posėdyje Europos Sąjungos Taryba susitarė dėl Europos ekonomikos atkūrimo plano (EEAP), kuriuo numatoma inicijuoti prioritetinius veiksmus, kad valstybių narių ekonomikos galėtų sparčiau prisitaikyti prie esamų sunkumų. Šiame plane numatyta skirti suma atitinka iš viso apie 1,5 % Europos Sąjungos BVP (t. y. apie 200 mlrd. EUR). Valstybėms narėms turėtų būti suteikta galimybė per Europos žemės ūkio fondą kaimo plėtrai (EŽŪFKP) pasinaudoti 1,5 mlrd. EUR iš šios sumos, siekiant suteikti plačiajuosčio interneto prieigą kaimo vietovėse ir paskatinti spręsti naujus uždavinius, kaip apibrėžta 2003 m. bendrosios žemės ūkio politikos laikotarpio vidurio vertinime – „išsamiame patikrinime“, – kuris buvo atliktas 2008 m. lapkritį. Trečdalis sumos (0,5 mlrd. EUR) turėtų būti skiriamas su naujais uždaviniais susijusiai veiklai vykdyti, du trečdaliai (1 mlrd. EUR) – plačiajuosčio interneto infrastruktūrai kaimo vietovėse sukurti. Toks papildomų lėšų paskirstymas minėtoms dviems ES kaimo plėtros politikos prioritetinėms sritims pagrindžiamas toliau. Kaimo bendruomenės gali ypač jautriai reaguoti į ekonomikos nuosmukį. Sunkmečiu kyla didesnis atskirties pavojus, o ekonomikai vėl ėmus kilti, kaimo bendruomenėms atsigauti gali prireikti daugiau laiko. Viena svarbiausių šiuolaikinės ekonomikos priemonių – plačiajuostis internetas. Šiandieninėje Europoje jis suteikia galimybių ieškoti naujo darbo, įgyti naujų įgūdžių, ieškoti naujų rinkų ir mažinti sąnaudas. Jis itin svarbus tiek mokykloms, bibliotekoms ir viešosioms įstaigoms, tiek įmonėms. Plačiajuostis internetas tapo ypač svarbia šiuolaikinės ekonomikos veikimo priemone. Tačiau esama ir spragų – tai bendruomenės, kuriose dėl nedidelio gyventojų skaičiaus ir didelių sąnaudų plačiajuostis internetas nėra teikiamas. Europos ekonomikos atkūrimo plane nustatytas tikslas sukurti plačiajuosčius tinklus, kad iki 2010 m. didelės spartos internetu būtų galima naudotis visur. Šiame plane taip pat pabrėžiamas poreikis modernizuoti daugelį esamų tinklų ir pastangos paskatinti konkurencingas investicijas į skaidulinius tinklus bei atlaisvinti spektrą belaidžiam plačiajuosčiam ryšiui. Plačiajuostę infrastruktūrą skatinama kurti ir suteikiant valstybėms narėms galimybę pasirinkti specifines paramos intensyvumo investicijoms į viešąją infrastruktūrą kaimo vietovėse normas (iki 100 %). Tai sudaro tvirtą pagrindą įsisavinti plačiajuosčiam ryšiui numatytas Europos ekonomikos atkūrimo plano lėšas. Kitai su viešąja infrastruktūra nesusijusiai veiklai taikomos bendrosiomis valstybės pagalbos taisyklėmis nustatytos normos. Be to, valstybės narės privalo užtikrinti, kad jau nuo 2009 m. kuo aktyviau būtų naudojamos papildomos Europos ekonomikos atkūrimo plane numatytos lėšos, kad taip būtų laiku reaguojama į ekonominės krizės padarinius. Kad paskatintų kaimo ekonomikos augimą ir pagerintų bendrą kaimo visuomenės būklę, ES jau sprendžia kaimo plėtros klausimus. Atlikus BŽŪP „išsamų patikrinimą“ paaiškėjo, kad esama naujų Europos žemės ūkiui ypač aktualių uždavinių. Jeigu šių uždavinių būtų imtasi kuo greičiau, žemės ūkio bendruomenės galėtų sparčiau pradėti su šiais uždaviniais susijusius darbus ir geriau pasirengti ekonomikos pakilimui. Taip būtų laikomasi Europos ekonomikos atkūrimo plane pabrėžiamo siekio spartinti ES struktūrinių veiksmų įgyvendinimą ir taip kuo anksčiau paskatinti investicijas sunkmečiu. 2009/0011 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 36 ir 37 straipsnius, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], pasikonsultavusi su Europos ekonomikos ir socialinių reikalų komitetu[3], pasikonsultavusi su Regionų komitetu[4], kadangi: (1) 2008 m. gruodžio 11 ir 12 d. posėdyje Europos Vadovų Taryba patvirtino Europos ekonomikos atkūrimo planą (EEAP), kuriuo numatoma inicijuoti prioritetinius veiksmus, padėsiančius valstybių narių ekonomikai sparčiau prisitaikyti prie esamų sunkumų. Šiame plane numatyta skirti suma atitinka iš viso apie 1,5 % Europos Sąjungos BVP (t. y. apie 200 mlrd. EUR). (2) Valstybėms narėms turėtų būti suteikta galimybė per Europos žemės ūkio fondą kaimo plėtrai (EŽŪFKP) pasinaudoti 1,5 mlrd. EUR iš šios sumos, siekiant suteikti plačiajuosčio interneto prieigą kaimo vietovėse ir paskatinti veiklą, susijusią su Tarybos reglamento (EB) Nr. 1698/2005[5] 16a straipsnio 1 dalies a–f punktuose nustatytomis prioritetinėmis sritimis (toliau – nauji uždaviniai). (3) Siekiant parengti teisinį pagrindą, leidžiantį valstybėms narėms pasinaudoti pirmiau minėta suma, būtina padaryti keletą Reglamento (EB) Nr. 1698/2005 pakeitimų, suderinamų su pakeitimais, padarytais [data] Tarybos reglamentu (EB) Nr. [X], iš dalies keičiančiu Reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai[6] [ Kaimo plėtros „išsamaus patikrinimo“ reglamentas ], kuris suteikia galimybę vykdant su naujais uždaviniais susijusią veiklą naudoti sumas, gautas pritaikius padidintą privalomąjį moduliavimą, ir nepanaudotas lėšas, sukauptas pagal [data] Tarybos reglamento (EB) Nr. [X], nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams[7], 136 straipsnį. (4) Siekdamos užtikrinti, kad papildomas Bendrijos finansavimas kiekvienai valstybei narei būtų paskirstomas nuosekliai vadovaujantis dviejų politikos priemonių paketų tikslais (nauji uždaviniai ir plačiajuostis internetas), valstybės narės turėtų savo nacionalinės strategijos planuose nurodyti orientacinę sumą, kurią sudaro lėšos, gautos pritaikius privalomąjį moduliavimą, nepanaudotos lėšos, sukauptos pagal Reglamento (EB) Nr....[8] 136 straipsnį, ir padidinti bendrieji įsipareigojimai, kaip nustatyta Tarybos reglamentu 2006/493/EB[9] su pakeitimais, padarytais Sprendimu...[10]. Šios sumos bus skiriamos plačiajuosčio interneto infrastruktūrai kaimo vietovėse sukurti ir naujiems uždaviniams spręsti. (5) Kadangi numatyta pagal EEAP kaip Bendrijos paramą kaimo plėtrai skirti papildomų išteklių, valstybės narės turi peržiūrėti savo nacionalinės strategijos planą (NSP). Visos valstybės narės gaus šias papildomas lėšas nuo 2009 m., todėl jos visos savo NSP turėtų peržiūrėti iki 2009 m. birželio 30 d. (6) 2008 m. gruodžio 12 d. Europos Vadovų Tarybos posėdžio išvadomis patvirtinta Europos Vadovų Tarybos parama pagal EEAP, visų pirma, plačiajuosčio interneto plėtrai, įskaitant ir prastai aptarnaujamas vietoves. Kadangi interneto prieiga kaimo vietovėse dažnai nėra pakankama, parama plačiajuostei infrastruktūrai kaimo vietovėse turėtų būti stiprinama teikiant EŽŪFKP paramą. Atsižvelgdamos į šios prioritetinės srities svarbą, iki 2009 m. pabaigos valstybės narės savo programose turėtų numatyti su šia prioritetine sritimi susijusią veiklą. Turėtų būti sudarytas su plačiajuoste infrastruktūra susijusios veiklos rūšių sąrašas, kad valstybės narės, atsižvelgdamos į kaimo plėtros teisės aktus, galėtų nustatyti reikiamas veiklos rūšis. (7) Kadangi papildomos EEAP lėšos bus prieinamos visoms valstybėms narėms 2009 m., visos valstybės narės jau tais metais savo kaimo plėtros programose turėtų numatyti, kokios su naujais uždaviniais susijusios veiklos ketinama imtis. (8) Todėl visoms valstybėms narėms taikomo įpareigojimo – iki 2009 m. birželio 30 d. pateikti peržiūrėtas kaimo plėtros programas – terminas turėtų būti pratęstas. (9) Atsižvelgiant į papildomą, specifinį ir privalomą finansinių išteklių, gautų pagal Reglamentą (EB) Nr..../... pritaikius privalomąjį moduliavimą sumoms, sukauptoms pagal to paties reglamento 136 straipsnį, ir sumoms, kurios taps prieinamos kaip Bendrijos parama kaimo plėtrai pagal EEAP, panaudojimą, šie finansiniai ištekliai neturėtų paveikti nustatytos paramos kaimo plėtrai tikslų pusiausvyros. (10) Kaimo vietovėse trūksta plačiajuostės infrastruktūros – tiek mažu, tiek didesniu mastu. Tai gali turėti lemiamos reikšmės aptarnaujant mažesnės prieigos kaimo vietoves. Siekiant užtikrinti veiksmingiausią prieinamų išteklių panaudojimą ir sudaryti sąlygas teikti plačiajuosčio interneto prieigą kaimo vietovėse, turėtų būti laikoma, kad susijusi veikla atitinka reikalavimus, kad ir koks būtų susijusios infrastruktūros dydis. Todėl esamas pagrindinių paslaugų ekonomikai ir kaimo gyventojams infrastruktūros dydžio ribojimas neturėtų būti taikomas veiklai, susijusiai su plačiajuoste infrastruktūra. (11) Siekiant įgyvendinti konkrečius politikos tikslus, t. y. skatinti veiklą, susijusią su naujais uždaviniais, ir sukurti plačiajuosčio interneto infrastruktūrą, būtina užtikrinti, kad finansiniai ištekliai, kuriuos ketinama suteikti kaip Bendrijos paramą kaimo plėtrai pagal EEAP, būtų panaudoti tam tikrais konkrečiais tikslais, ir šį įpareigojimą susieti su įpareigojimu, taikomu sumoms, gautoms pritaikius privalomąjį moduliavimą, ir sumoms, sukauptoms pagal Reglamento (EB) Nr.... 136 straipsnį. (12) Atsižvelgiant į veiklos, susijusios su plačiajuosčiu ryšiu, svarbą Bendrijos lygmeniu, EŽŪFKP įnašas, numatytas [data] Tarybos reglamentu (EB) Nr. [X], iš dalies keičiančiu Reglamentą (EB) Nr. 1698/2005 [ Kaimo plėtros „išsamaus patikrinimo“ reglamentas ], tokių rūšių veiklai turėtų būti padidintas, kad palengvintų jų įgyvendinimą. (13) Siekiant padėti valstybėms narėms, kurias ekonominė krizė paveikė ypač smarkiai ir kurioms kyla sunkumų teikiant nacionalinius finansinius išteklius, pasinaudoti prieinamomis EŽŪFKP lėšomis, 2009 m. turėtų būti padaryta išimtis ir leidžiama taikyti didesnes bendrojo finansavimo normas. (14) Kadangi siūlomais pakeitimais numatomos priemonės turėtų būti taikomos ir apimti 2009 m., šis reglamentas turėtų būti taikomas nuo 2009 m. sausio 1 d. (15) Todėl Reglamentą (EB) Nr. 1698/2005 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1698/2005 iš dalies keičiamas taip: 1) 11 straipsnio 3 dalies d punktas pakeičiamas taip: „d) kaimo plėtros programų, kuriomis įgyvendinamas nacionalinės strategijos planas, sąrašas, preliminarus EŽŪFKP lėšų paskirstymas kiekvienai programai, įskaitant sumas, numatytas Reglamento (EB) Nr. 1290/2005 12 straipsnio 2 dalyje, ir atskira nuoroda į šio reglamento 69 straipsnio 5a dalyje numatytas sumas, konkrečiai nurodant, kokia suma skirtina veiklos rūšiai, nurodytai šio reglamento 16a straipsnio 1 dalies g punkte;“ 2) 12a straipsnio 1 dalis pakeičiama taip: „1. Po 10 straipsnyje nurodytos Bendrijos strategijos gairių peržiūros valstybės narės peržiūri savo nacionalinės strategijos planą 12 straipsnio 1 dalyje nurodyta tvarka.“ 3) 16a straipsnis pakeičiamas taip: „16a straipsnis Su tam tikromis prioritetinėmis sritimis susijusi specialioji veikla 1. Atsižvelgdamos į savo specialiuosius poreikius, iki 2009 m. gruodžio 31 d. valstybės narės savo kaimo plėtros programose numato veiklos rūšis, priskiriamas toliau nurodytoms prioritetinėms sritims, kurios apibūdintos Bendrijos strategijos gairėse ir konkrečiai apibrėžtos nacionalinės strategijos planuose: a) klimato kaita, b) atsinaujinančioji energija, c) vandentvarka, d) biologinė įvairovė, e) priemonės, kuriomis prisidedama prie pieno sektoriaus restruktūrizavimo, f) naujovės, susijusios su a–d punktuose minėtomis prioritetinėmis sritimis, g) plačiajuosčio interneto infrastruktūra kaimo vietovėse. Vykdant su pirmos pastraipos a–f punktuose nurodytomis prioritetinėmis sritimis sietiną veiklą bus siekiama šio reglamento II priede numatytų rezultatų. Orientacinis tokių veiklos rūšių sąrašas ir galimi tos veiklos rezultatai išdėstyti II priede. Veiklos rūšių, susijusių su pirmos pastraipos g punkte nurodyta prioritetine sritimi, sąrašas pateikiamas III priede. Patikslintos kaimo plėtros programos, susijusios su šioje dalyje nurodyta veikla, Komisijai pateikiamos ne vėliau kaip 2009 m. birželio 30 d. 2. Nuo 2009 m. sausio 1 d. šio straipsnio 1 dalies a–f punktuose nurodytoms veiklos rūšims I priede nustatytas pagalbos intensyvumas gali būti didinamas 10 procentinių punktų. 3. Iki 2009 m. gruodžio 31 d. kiekvienoje kaimo plėtros programoje taip pat pateikiama: a) veiklos rūšių sąrašas ir 16 straipsnio c punkte nurodyta informacija, susijusi su šio straipsnio 1 dalyje nurodytomis specialiosiomis veiklos rūšimis; b) lentelė, kurioje nurodomas visas Bendrijos įnašas, skirtas šio straipsnio pirmos dalies a–f punktuose nurodytoms veiklos rūšims, ir Bendrijos įnašas, skirtas pirmos pastraipos g punkte nurodytoms veiklos rūšims, laikotarpiui nuo 2009 m. sausio 1 d. iki 2013 m. gruodžio 31 d.“ 4) 17 straipsnio 3 dalis pakeičiama taip: „3. Nurodant visą EŽŪFKP įnašą, pagal kurį apskaičiuojamas minimalus Bendrijos finansinis įnašas kiekvienai krypčiai, kaip numatyta šio straipsnio 1 ir 2 dalyse, neatsižvelgiama į sumas, kurios prilygsta sumoms, gautoms pagal 69 straipsnio 5a dalį pritaikius privalomąjį moduliavimą, o nuo 2011 m. – pagal Reglamento (EB) Nr.... 136 straipsnį sukauptas sumas ir šio reglamento 69 straipsnio 2a dalyje minimą sumą.“ 5) 56 straipsnis papildomas šiuo sakiniu: „16a straipsnio 1 dalies g punkte minimai veiklai infrastruktūros dydžio ribojimas netaikomas.“ 6) 69 straipsnis iš dalies keičiamas taip: a) įterpiama nauja 2a dalis: „2a. Šio straipsnio 1 dalyje nurodytą sumos, gautos padidinus bendruosius įsipareigojimus, kaip nustatyta Tarybos sprendimu 2006/493/EB su pakeitimais, padarytais Sprendimu …[11], dalį galima gauti nuo 2009 m. sausio 1 d. Ši sumos dalis skiriama veiklos rūšims, susijusioms su 16a straipsnio 1 dalyje nustatytomis prioritetinėmis sritimis, ir yra panaudojama taip: a) trečdalis sumos (0,5 mlrd. EUR) skiriamas veiklos rūšims, susijusioms su 16a straipsnio 1 dalies a–f punktuose nustatytomis prioritetinėmis sritimis; b) du trečdaliai sumos (1 mlrd. EUR) skiriami veiklos rūšims, susijusioms su 16a straipsnio 1 dalies g punkte nustatyta prioritetine sritimi.“ b) 5a ir 5b dalys pakeičiamos taip: „5a. Sumą, prilygstančią bendrai sumai, gautai pagal [9] straipsnio [4] dalį ir [10] straipsnio [4] dalį pritaikius privalomąjį moduliavimą, o nuo 2011 m. – pagal Reglamento (EB) Nr.... 136 straipsnį sukauptas sumas ir vieną trečdalį valstybių narių dalies nuo sumos, minimos 2a dalyje, kaip nustatyta Komisijos reglamentu, kuriuo nustatoma kiekvienai valstybei narei skiriama suma, nuo 2009 m. sausio 1 d. valstybės narės panaudoja išskirtinai kaip Bendrijos paramą pagal esamas kaimo plėtros programas šio reglamento 16a straipsnio 1 dalies a–f punktuose minimų rūšių veiklai. Du trečdalius valstybių narių dalies nuo sumos, minimos 2a dalyje, kaip nustatyta Komisijos reglamentu, kuriuo nustatoma kiekvienai valstybei narei skiriama suma, nuo 2009 m. sausio 1 d. valstybės narės panaudoja išskirtinai kaip Bendrijos paramą pagal esamas kaimo plėtros programas šio reglamento 16a straipsnio 1 dalies g punkte minimų rūšių veiklai. 5b. Jei pasibaigus programai Bendrijos įnašo faktinė suma, panaudota 16a straipsnio 1 dalyje nurodytai veiklai finansuoti, yra mažesnė už šio straipsnio 5a dalyje nurodytą sumą, valstybė narė susidariusį skirtumą grąžina, pervesdama jį į Europos Bendrijų bendrąjį biudžetą, jei ta suma nėra didesnė už sumą, kuria viršijama visa paskirstytų išmokų, skirtų kitai nei nurodyta 16a straipsnio 1 dalyje veiklai finansuoti, suma. Be to, jei pasibaigus programai Bendrijos įnašo faktinė suma, panaudota 16a straipsnio 1 dalies a–f punktuose nurodytai veiklai finansuoti, yra mažesnė už šio straipsnio 5a dalyje nurodytą toms veiklos rūšims skiriamą sumą, valstybė narė susidariusį skirtumą grąžina, pervesdama jį į Europos Bendrijų bendrąjį biudžetą, jei ta suma nėra didesnė už sumą, kuria viršijama visa paskirstytų išmokų, skirtų kitai nei 16a straipsnio 1 dalies g punkte nurodytai veiklai finansuoti, suma. Tačiau, jei Bendrijos įnašo faktinė suma, panaudota kitai nei 16a straipsnio 1 dalyje nurodytai veiklai finansuoti, yra mažesnė už išmokas, skirtas toms veiklos rūšims, grąžintina suma sumažinama atimant skirtumą. Atitinkamai, jei pasibaigus programai Bendrijos įnašo faktinė suma, panaudota 16a straipsnio 1 dalies g punkte nurodytai veiklai finansuoti, yra mažesnė už šio straipsnio 5a dalyje nurodytą toms veiklos rūšims skiriamą sumą, valstybė narė susidariusį skirtumą grąžina, pervesdama jį į Europos Bendrijų bendrąjį biudžetą, jei ta suma nėra didesnė už sumą, kuria viršijama visa paskirstytų išmokų, skirtų kitai nei 16a straipsnio 1 dalies a–f punktuose nurodytai veiklai finansuoti, suma. Tačiau, jei Bendrijos įnašo faktinė suma, panaudota kitai nei 16a straipsnio 1 dalyje nurodytai veiklai finansuoti, yra mažesnė už išmokas, skirtas toms veiklos rūšims, grąžintina suma sumažinama atimant skirtumą.“ 7) 70 straipsnio 4 dalies antra pastraipa pakeičiama taip: „Nepaisant 3 dalyje nustatytų viršutinių ribų, EŽŪFKP įnašas gali būti padidintas iki 90 % konvergencijos reikalavimus atitinkantiems ir iki 75 % konvergencijos reikalavimų neatitinkantiems regionams šio reglamento 16a straipsnio 1 dalyje nurodytoms veiklos rūšims finansuoti, neviršijant sumos, gautos pagal Reglamento (EB) Nr. […] 9 straipsnio 4 dalį ir 10 straipsnio 3 dalį pritaikius privalomąjį moduliavimą, sumos, nurodytos šio reglamento 69 straipsnio 2a dalyje, o nuo 2011 m. – sumos, sukauptos pagal Reglamento (EB) Nr. … 136 straipsnį“; 8) 70 straipsnyje įterpiama 4b dalis: „4b. Nukrypstant nuo 3 ir 4 dalyse nustatytų viršutinių ribų, EŽŪFKP įnašo norma gali būti papildomai padidinta ne daugiau kaip 10 procentinių punktų 2009 m. valstybių narių patirtoms išlaidoms padengti. Tačiau skaičiuojant programavimo laikotarpiu patirtas bendras viešąsias išlaidas, 3 ir 4 dalyse nustatytų viršutinių ribų turi būti paisoma.“ 9) II priedo antraštė pakeičiama taip: „16a straipsnio 1 dalies a–f punktuose nurodytų veiklos rūšių ir su prioritetinėmis sritimis susijusių galimų rezultatų orientacinis sąrašas.“ 10) Pridedamas naujas III priedas, kurio tekstas pateikiamas šio reglamento priede. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Jis taikomas nuo 2009 m. sausio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje […] Tarybos vardu Pirmininkas PRIEDAS „ III PRIEDAS Veiklos rūšių, susijusių su 16a straipsnio 1 dalies g punkte minima prioritetine sritimi, sąrašas Prioritetinė sritis – plačiajuostė infrastruktūra kaimo vietovėse | Veiklos rūšys | Straipsniai ir priemonės | Naujos plačiajuostės infrastruktūros, įskaitant tarptinklinio ryšio infrastruktūrą, sukūrimas (pvz., fiksuotosios, antžeminės belaidės, palydovinės arba mišrios technologijos) | 56 straipsnis – pagrindinės paslaugos ekonomikai ir kaimo gyventojams | Esamos plačiajuostės infrastruktūros modernizavimas | 56 straipsnis – pagrindinės paslaugos ekonomikai ir kaimo gyventojams | Pasyviosios plačiajuostės infrastruktūros sukūrimas (pvz., civilinės inžinerijos darbai, tokie kaip kabelių kanalų įrengimas, kiti tinklo elementai, tokie kaip nenaudojamos optinių kabelių skaidulos ir t. t.) kartu su kita infrastruktūra (energetikos, transporto, vandens ir nuotekų tinklų ir t. t.). | 56 straipsnis – pagrindinės paslaugos ekonomikai ir kaimo gyventojams | “ FINANSINĖ PAŽYMA | 1. | BIUDžETO IšLAIDų KATEGORIJA: 05 04 05 01 | 2009 m. ASIGNAVIMAI: ĮA: EUR 13 623 504 584 MA: EUR 9 135 331 205 | 2. | PAVADINIMAS: Tarybos reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai | 3. | TEISINIS PAGRINDAS: Sutarties 36 ir 37 straipsniai | 4. | TIKSLAI: Iš dalies pakeisti Reglamentą Nr. 1698/2005, kad valstybėms narėms būtų suteikta galimybė pasinaudoti papildoma 1,5 mlrd. EUR parama kaimo plėtros programoms pagal Europos ekonomikos atkūrimo planą (EEAP), kuriam 2008 m. gruodį pritarė Taryba. Toks pakeitimas taip pat suteiktų galimybę tik 2009 m. taikyti didesnes bendrojo finansavimo normas ir taip padėti valstybėms narėms, patiriančioms su nacionalinių finansinių išteklių teikimu susijusių sunkumų. | 5. | FINANSINIS POVEIKIS (1) | 12 MĖNESIŲ LAIKOTARPIS (mln. EUR) | EINAMIEJI FINANSINIAI METAI (2009 m.) (mln. EUR) | ATEINANTYS 2010 FINANSINIAI METAI (mln. EUR) | 5.0 | IŠLAIDOS – IŠ EB BIUDŽETO (galiojančios kainos) – NACIONALINIŲ VALDŽIOS INSTITUCIJŲ – KITA | – | ĮA: +1 500 MA: – | ĮA: – MA: +750 | 5.1 | ĮPLAUKOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINIAI | – | – | – | 2011 | 2012 | 2013 | 5.0.1 | NUMATOMOS IŠLAIDOS (galiojančios kainos) ĮA MA | – + 750 | – – | – – | 5.1.1 | NUMATOMOS ĮPLAUKOS | – | – | – | 5.2 | APSKAIČIAVIMO METODAS:– | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | 6.4 | KITA | (2) | PASTABOS: (1) Siūlomas pakeitimas darys su įsipareigojimų asignavimais susijusį poveikį 2009 finansiniais metais. Dėl mokėjimų asignavimų, sprendimo poveikis bus juntamas 2010 ir 2011 finansiniais metais, numatomas mokėjimų lygis – 750 mln. kasmet. Pagal Regl. 1698/2005 71 straipsnio 1 dalį laikoma, kad visos valstybių narių patirtos išlaidos atitinka finansavimo reikalavimus nuo tos dienos, kai Komisija gauna prašymą pakeisti programą (vėliausiai 2009 06 30). Tačiau Komisija gali skirti finansavimą tik jei pakeistoms programoms yra pritariama (tai veikiausiai įvyks po 2009 10 15); taigi Komisijai pranešama 2010 m. sausį, o finansavimas skiriamas 2010 m. Spendimo priede nurodytos sumos, kurias galima gauti kaimo plėtrai prieš tai, kai atliekamas BŽŪP su rinka susijusių išlaidų ir tiesioginių išmokų privalomasis moduliavimas ir kiti perkėlimai kaimo plėtrai. (2) Galimybė 2009 m. papildomai finansuoti įsipareigojimus yra, nes, taikant 2009 m. 2 išlaidų kategorijos maržą, reikalingą sumą galima gauti. Šiai sumai bus priimamas taisomasis biudžetas. Išskirtinis didesnių bendrojo finansavimo normų taikymas 2009 m. darys finansinis poveikį valstybių narių 2009 m. atliekamiems mokėjimams (Bendrijos išmokos, 2009 ir 2010 m. biudžetai). Preliminariai skaičiuojama, kad poveikis prilygs ne daugiau kaip 10 % mokėjimų asignavimų iš 2009 m. biudžeto. Vis dėlto, atsižvelgiant į neaiškumus, susijusius su finansavimo prašymų pateikimo terminu, šiuo etapu kitų finansinių išteklių 2009 m. prašoma nebus. Taigi padidintos bendrojo finansavimo normos bus finansuojamos iš jau numatyto išmokų biudžeto. Atsižvelgdama į tai, kaip sėkmingai valstybės narės teiks finansavimo prašymus, 2009 m. Komisija persvarstys papildomų mokėjimų asignavimų poreikį ir prireikus pasiūlys biudžeto valdymo institucijai imtis atitinkamų veiksmų. Būtina atkreipti dėmesį į tai, kad šioje finansinėje pažymoje pateikiami finansinio poveikio skaičiai taip pat nurodyti pažymoje, kuri atitinka Tarybos sprendimo 2006/493/EB pakeitimą. | Pasiūlymas TARYBOS SPRENDIMAS iš dalies keičiantis Sprendimą 2006/493/EB, nustatantį Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai[12], ypač į jo 69 straipsnio 1 dalį, atsižvelgdama į Komisijos pasiūlymą, kadangi: (1) Tarybos sprendimu 2006/493/EB[13] nustatoma Bendrijos paramos kaimo plėtrai suma laikotarpiui nuo 2007 m. sausio 1 d. iki 2013 m. gruodžio 31 d., jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą. (2) 2008 m. gruodžio 11 ir 12 d. posėdyje Europos Vadovų Taryba patvirtino Europos ekonomikos atkūrimo planą (EEAP), kuriame numatoma inicijuoti prioritetinius veiksmus, padėsiančius valstybių narių ekonomikoms sparčiau prisitaikyti prie esamų sunkumų. (3) Šiame plane numatyta skirti suma atitinka iš viso apie 1,5 % Europos Sąjungos BVP, t. y. apie 200 mlrd. EUR. Valstybėms narėms turėtų būti suteikta galimybė per Europos žemės ūkio fondą kaimo plėtrai (EŽŪFKP) pasinaudoti 1,5 mlrd. EUR iš šios sumos, siekiant suteikti plačiajuosčio interneto prieigą kaimo vietovėse ir paskatinti veiklą, susijusią su Reglamento (EB) Nr. 1698/2005 16a straipsnio 1 dalies a–f punktuose nustatytomis prioritetinėmis sritimis (toliau – nauji uždaviniai). Pagal EŽŪFKP prieinama suma turėtų būti padalyta taip, kad trečdalis šios sumos (0,5 mlrd. EUR) būtų skirtas naujiems uždaviniams spręsti, du trečdaliai (1 mlrd. EUR) – plačiajuosčio interneto infrastruktūrai kaimo vietovėse sukurti. (4) Todėl Sprendimą 2006/493/EB reikėtų atitinkamai iš dalies pakeisti, NUSPRENDĖ: 1 straipsnis Sprendimo 2006/493/EB priedas pakeičiamas šio sprendimo priedo tekstu. 2 straipsnis Šis sprendimas taikomas nuo 2009 m. sausio 1 d. Priimta Briuselyje […] Tarybos vardu Pirmininkas PRIEDAS Visa įsipareigojimų asignavimų suma 2007−2013 m. (pastovios 2004 m. kainos), jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą (*) 2004 m. kainos EUR (**) | 2007 | 2008 | 2009 | 2010 | 2011 | 2012 | 2013 | Iš viso | Visa suma ES-25 ir Bulgarijai bei Rumunijai | 9 325 497 783 | 10 788 767 263 | 11 873 603 971 | 10 278 583 653 | 9 824 886 713 | 9 588 187 168 | 9 356 225 581 | 71 035 752 132 | Mažiausia suma, skiriama regionams, atitinkantiems reikalavimus pagal konvergencijos tikslą | 27 676 975 284 | (*) Prieš bendrosios žemės ūkio politikos su rinka susijusių išlaidų ir tiesioginių išmokų privalomąjį moduliavimą ir kitus perkėlimus kaimo plėtrai. | (**) Sumos suapvalintos iki sveikų skaičių eurais | Visa įsipareigojimų asignavimų suma 2007−2013 m. (galiojančios kainos), jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą (*) Galiojančios kainos EUR (**) | 2007 | 2008 | 2009 | 2010 | 2011 | 2012 | 2013 | Iš viso | Visa suma ES-25 ir Bulgarijai bei Rumunijai | 9 896 292 851 | 11 678 108 653 | 13 109 418 209 | 11 575 354 634 | 11 285 706 554 | 11 234 089 442 | 11 181 555 662 | 79 960 526 005 | Mažiausia suma, skiriama regionams, atitinkantiems reikalavimus pagal konvergencijos tikslą | 31 232 644 963 | (*) (*) Prieš bendrosios žemės ūkio politikos su rinka susijusių išlaidų ir tiesioginių išmokų privalomąjį moduliavimą ir kitus perkėlimus kaimo plėtrai. | (**) Sumos suapvalintos iki sveikų skaičių eurais | FINANSINĖ PAŽYMA | 1. | BIUDŽETO EILUTĖ: 05 04 05 01 | 2009 m. ASIGNAVIMAI: ĮA: EUR 13 623 504 584 MA: EUR 9 135 331 205 | 2. | PAVADINIMAS: Tarybos sprendimas, kuriuo iš dalies keičiamas Sprendimas 2006/493/EB, nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą | 3. | TEISINIS PAGRINDAS: Tarybos Reglamentas (EB) Nr. 1698/2005 | 4. | TIKSLAI: Pritaikyti Sprendimą 2006/493/EB taip, kad būtų atsižvelgiama į papildomą 1,5 mlrd. EUR paramą kaimo plėtros programoms pagal Europos ekonomikos atkūrimo planą (EEAP), kuriam 2008 m. gruodį pritarė Taryba. | 5. | FINANSINIS POVEIKIS (1) | 12 MĖNESIŲ LAIKOTARPIS (mln. EUR) | EINAMIEJI FINANSINIAI METAI (2009 m.) (mln. EUR) | ATEINANTYS 2010 FINANSINIAI METAI (mln. EUR) | 5.0 | IŠLAIDOS – IŠ EB BIUDŽETO (galiojančios kainos) – NACIONALINIŲ VALDŽIOS INSTITUCIJŲ – KITA | – | ĮA: +1 500 MA: – | ĮA: – MA: +750 | 5.1 | ĮPLAUKOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINIAI | – | – | – | 2011 | 2012 | 2013 | 5.0.1 | NUMATOMOS IŠLAIDOS (galiojančios kainos) ĮA MA | – + 750 | – – | – – | 5.1.1 | NUMATOMOS ĮPLAUKOS | – | – | – | 5.2 | APSKAIČIAVIMO METODAS: – | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? | TAIP NE | 6.1 | AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | 6.4 | KITA | (2) | PASTABOS: (1) Šis sprendimas, kuriuo pritariama paramos kaimo plėtros programoms sumai (+1,5 mlrd. EUR), darys su įsipareigojimų asignavimais susijusį poveikį 2009 finansiniais metais. Dėl mokėjimų asignavimų, sprendimo poveikis bus juntamas 2010 ir 2011 finansiniais metais, numatomas mokėjimų lygis – 750 mln. kasmet. Pagal Regl. 1698/2005 71 straipsnio 1 dalį, laikoma, kad visos valstybių narių patirtos išlaidos atitinka finansavimo reikalavimus nuo tos dienos, kai Komisija gauna prašymą pakeisti programą (vėliausiai 2009 06 30). Tačiau Komisija gali skirti finansavimą tik jei pakeistoms programoms yra pritariama (tai veikiausiai įvyks po 2009 10 15); taigi Komisijai pranešama 2010 m. sausį, o finansavimas skiriamas 2010 m. Sprendimo priede nurodytos sumos, prieinamos kaimo plėtrai prieš tai, kai atliekamas BŽŪP su rinka susijusių išlaidų ir tiesioginių išmokų privalomasis moduliavimas ir kiti perkėlimai kaimo plėtrai. (2) Galimybė 2009 m. papildomai finansuoti įsipareigojimus yra, nes pagal 2009 m. 2 išlaidų kategorijos maržą reikalinga suma yra prieinama. Šiai sumai bus priimamas taisomasis biudžetas. Būtina atkreipti dėmesį į tai, kad šioje finansinėje pažymoje pateikiami finansinio poveikio skaičiai taip pat nurodyti pažymoje, kuri atitinka Reglamento (EB) 1698/2005 pakeitimą. | [1] OL C […], […], p. […]. [2] OL C […], […], p. […]. [3] OL C […], […], p. […]. [4] OL C […], […], p. […]. [5] OL L 277, 2005 10 21, p. 1. [6] OL L […], […], p. […]. [7] OL L […], […], p. […]. [8] OL L […], […], p. […]. [9] OL L 195, 2006 7 15, p. 22. [10] OL L […], […], p. […]. [11] OL: įterpkite 9 išnašoje nurodytą sprendimo numerį. [12] OL L 277, 2005 10 21, p. 1. [13] OL L 195, 2006 7 15, p. 22.